# Peprilus burti

Peprilus burti és una espècie de peix marí pertanyent a la família dels estromatèids i a l'ordre dels perciformes.

## Descripció

El cos, ovalat i força comprimit, fa 25 cm de llargària màxima i és de color blau clar al dors, argentat per sota (esvaint-se després de mort) i sense taques. Ulls envoltats per una petita àrea de teixit adipós. Musell curt i rom. La mandíbula inferior es projecta una mica més enllà de la superior. Boca petita. L'extrem del maxil·lar no arriba fins a sota la vora dels ulls. Dents mandibulars molt petites, en una única fila i, en el cas de la mandíbula superior, aplanades i amb 3 cúspides força xicotetes. Bases de les aletes dorsal i anal molt allargades i, si fa no fa, de la mateixa longitud, amb els radis anteriors elevats i precedides totes dues aletes per 3 espines curtes i febles. Aleta caudal força bifurcada. Aletes pectorals allargades (més que el cap) i punxegudes. Absència d'aletes pelvianes. Presenta diverses sèries de 17-25 porus al llarg de la meitat anterior del cos per sota de l'aleta dorsal. Línia lateral alta, contínua i resseguint el perfil dorsal. Escates petites (també a les galtes). 16-18 vèrtebres caudals.

## Reproducció

Madura sexualment al cap d'1 any de vida i poques vegades viu més enllà de 2. La posta té lloc dos cops a l'any a poca distància de la costa. La fecundació és externa i els progenitors no tenen cura ni dels ous ni dels alevins. Hom sospita que pot produir híbrids amb Peprilus triacanthus.

## Alimentació i depredadors

Els joves es nodreixen de plàncton i meduses, mentre que els adults mengen meduses (entre d'altres, Cyanea spp.), peixets, crustacis i cucs. Als Estats Units és depredat per Lobotes surinamensis. El seu nivell tròfic és de 3,89.

## Hàbitat i distribució geogràfica

És un peix marí, bentopelàgic (entre 2 i 275 m de fondària, normalment entre 155 i 225) i de clima subtropical (38°N-20°N) sobre fons de sorra i fang de la plataforma continental de l'Atlàntic occidental on forma grans moles: el golf de Mèxic sencer des de l'àrea de Tampa (Florida, els Estats Units) fins a Yucatán (Mèxic). També es troba des de Virgínia (els Estats Units) fins al nord-est de Florida, però probablement respon a una confusió amb Peprilus triacanthus. És a prop del fons marí durant el dia i migra vers la columna d'aigua a la nit. Els joves es troben sovint associats a algues flotants i meduses.

## Observacions

És inofensiu per als humans, el seu índex de vulnerabilitat és baix (12 de 100), és capturat principalment mitjançant xarxes d'arrossegament, és força apreciat com a aliment i es comercialitza fresc i congelat.

## Referències

* ↑ Cuvier, G., 1829. Le Regne Animal, distribué d'apres son organisation, pour servir de base a l'histoire naturelle des animaux et d'introduction a l'anatomie comparée. Edition 2. Regne Animal (ed. 2), vol. 2. i-xv + 1-406.
* ↑ Fowler, H. W., 1944. Description of a new genus and a new species of American stromateid fishes. Not. Nat. (Phila.). Núm. 142: 1-4.
* 1 2 Catalogue of Life Arxivat 2014-03-11 a Wayback Machine. (anglès)
* ↑ Encyclopedia of Life (anglès)
* ↑ The Taxonomicon (anglès)
* 1 2 3 4 5 Robins, C.R. i G.C. Ray, 1986. A field guide to Atlantic coast fishes of North America. Houghton Mifflin Company, Boston, Estats Units. 354 p. Pàg. 267.
* 1 2 3 4 Haedrich, R. L., 2003. Stromateidae. Butterfishes (harvestfishes). Pàgs. 1879-1884. A: K. E. Carpenter (ed.). FAO species identification guide for fishery purposes. The living marine resources of the Western Central Atlantic. Vol. 3: Bony fishes part 2 (Opistognathidae to Molidae), sea turtles and marine mammals. Pàg. 1882.
* 1 2 3 4 5 6 7 FishBase (anglès)
* ↑ Breder, C. M. i D. E. Rosen, 1966. Modes of reproduction in fishes. T.F.H. Publications, Neptune City, Nova Jersey, Estats Units. 941 p. Pàgs. 670-671.
* ↑ Murphy, M. D. i M. E. Chittenden Jr., 1990. Reproduction, age and growth, and movements of the gulf butterfish Peprilus burti. Fish. Bull. 89:101-116.
* ↑ Peter W. Perschbacher, Kenneth J. Sulak i Frank J. Schwartz, 1979. Invasion of the Atlantic by Peprilus burti (Pisces: Stromateidae) and Possible Implications. Copeia, vol. 1979, núm. 3, pàgs. 538-541. American Society of Ichthyologists and Herpetologists (ASIH).
* ↑ Phillips, P. J., W. D. Burke i E. J. Keener, 1969. Observations on the trophic significance of jellyfishes in Mississippi Sound with quantitative data on the associative behavior of small fishes with medusae. Trans. Am. Fish. Soc. 98(4):703-712.
* ↑ Food items reported for Peprilus burti - FishBase (anglès)
* ↑ Franks, J. S., K. E. VanderKooy i N. M. Garber, 2003. Diet of tripletail, Lobotes surinamensis, from Mississippi coastal waters. Gulf Caribb. Res. 15:27-32. Pàg. 30.
* ↑ Organisms Preying on Peprilus burti - FishBase (anglès)
* ↑ Sea Around Us (anglès)
* ↑ Species in Gulf of Mexico - FishBase (anglès)
* ↑ List of Marine Fishes for USA (contiguous states) - FishBase Arxivat 2015-09-24 a Wayback Machine. (anglès)
* ↑ List of Marine Fishes for Mexico - FishBase Arxivat 2015-09-24 a Wayback Machine. (anglès)
* ↑ Castro-Aguirre, J. L., H. Espinosa Pérez i J. J. Schmitter-Soto, 1999. Ictiofauna estuarino-Lagunar y vicaria de México. Colección Textos Politécnicos. Serie Biotechnologías. 1-711.
* ↑ Nelson, J. S., E. J. Crossman, H. Espinosa-Pérez, L. T. Findley, C. R. Gilbert, R. N. Lea i J. D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units. Pàg. 178.
* ↑ Robins, C. R., R. M. Bailey, C. E. Bond, J. R. Brooker, E. A. Lachner, R. N. Lea i W. B. Scott, 1980. A list of common and scientific names of fishes from the United States and Canada. Am. Fish. Soc. Spec. Publ. (12)1-174. Pàg. 56.
* ↑ Robins, C. R., R. M. Bailey, C. E. Bond, J. R. Brooker, E. A. Lachner, R. N. Lea i W. B. Scott, 1991. Common and scientific names of fishes from the United States and Canada. Am. Fish. Soc. Spec. Pub. (20):183 p. Pàg. 66.
* ↑ GBIF (anglès)
* ↑ Cheung, W. W. L., T. J. Pitcher i D. Pauly, 2005. A fuzzy logic expert system to estimate intrinsic extinction vulnerabilities of marine fishes to fishing. Biol. Conserv. 124:97-111.
* ↑ Randolph, S. i M. Snyder, 1993. The seafood list: FDA's guide to acceptable market names for seafood sold in interstate commerce. U.S. Government Printing Office, Washington DC, els Estats Units. Pàg. 5.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, els Estats Units.
* Böhlke, E. B., 1984. Catalog of type specimens in the ichthyological collection of the Academy of Natural Sciences of Philadelphia. Special Publication, Academy of Natural Sciences of Philadelphia. Núm. 14: i-viii + 1-216.
* Boschung, H. T., 1992. Catalogue of freshwater and marine fishes of Alabama. Bulletin of the Alabama Museum of Natural History, núm. 14: i-xvi + 1-266.
* Collette, B. B., 1963. The systematic status of the Gulf of Mexico butterfish, Porontus (sic) burti (Fowler). Copeia 1963 (núm. 3): 582-583.
* Horn, M. H., 1970. Systematics and biology of the stromateid fishes of the genus Peprilus. Bull. Mus. Comp. Zool. 140:165-262.
* Murphy, M. D., 1981. Aspects of the life history of the gulf butterfish, Peprilus burti. M.S. Thesis, Tex. A&M Univ. CoIl. Sta., 76 p.
* 伍汉霖. 拉汉世界鱼类系统名典 (en xinès). 中国海洋大学出版社, 2017. ISBN 978-7-5670-1538-8.

## Enllaços externs

* AQUATAB (txec)
* BioLib (anglès)
* ION (anglès)